b'\n_START_ARTICLE_\nAngels in America (miniserie)\n_START_SECTION_\nDel I: Millennium Approaches\n_START_PARAGRAPH_\n\xc3\x85ret er 1985, og USAs befolkning lever i skyggen av Ronald Reagans nykonservatisme og frykten for aids. Prior Walter (Justin Kirk) forteller kj\xc3\xa6resten Louis (Ben Shenkman) at han har aids, og Louis \xe2\x80\x93 i frykt for \xc3\xa5 se kj\xc3\xa6resten forfalle \xe2\x80\x93 velger \xc3\xa5 forlate ham. Prior blir stadig sykere og mer ensom, og Louis begynner etter hvert \xc3\xa5 f\xc3\xb8le seg ekstremt skyldig. En mystisk engel (Emma Thompson) \xc3\xa5penbarer seg for Prior og tvinger ham til \xc3\xa5 bli en profet._NEWLINE_Mormoneren Joe Pitt (Patrick Wilson) f\xc3\xa5r hjelp av den kyniske republikaneren Roy Cohn (Al Pacino) til \xc3\xa5 skaffe en jobb hos justisdepartementet. B\xc3\xa5de Pitt og Cohn er skaphomser. Pitt er skamfull og i konflikt med sin egen religion, mens Cohn pr\xc3\xb8ver s\xc3\xa5 godt han kan \xc3\xa5 forsvare maktposisjonen sin. Pitts kone Harper (Mary-Louise Parker) er til stadighet h\xc3\xb8y p\xc3\xa5 Valium, og hun hallusinerer ofte (noen ganger samtidig med Prior).\n_START_SECTION_\nDel II: Perestroika\n_START_PARAGRAPH_\nPrior f\xc3\xa5r mental st\xc3\xb8tte av Pitts mor Hannah (Meryl Streep) og kameraten Belize (Jeffrey Wright). Pitt bestemmer seg for \xc3\xa5 dra fra kona si for \xc3\xa5 bo sammen med Louis, men de sl\xc3\xa5r opp p\xc3\xa5 grunn av ideologiske forskjeller. Roy f\xc3\xa5r etter hvert diagnosen aids, og i det livet hans gradvis forfaller blir han hjems\xc3\xb8kt av sp\xc3\xb8kelset til Ethel Rosenberg (Streep). Prior havner etter hvert i himmelen, hvor han f\xc3\xa5r valget om \xc3\xa5 bli eller \xc3\xa5 leve litt lenger.'